cyanic-selkie/wikianc huggingface dataset:
Mars Reconnaissance Orbiter
De Mars Reconnaissance Orbiter (MRO), ass eng NASA-Raumsond fir d'Erfuerschung vum Planéit Mars, déi den 12. August 2005 op de roude Planéit gestart gi war an den 10. Mäerz 2006 hiert Zil erreecht hat. Zanter de Viking-Sonde vun 1975 war si déi schwéierst US-amerikanesch Mars-Sond. Beim Start huet si (mat Undriff an Dreifstoff) iwwer 2 Tonne gewien. Déi ganz Missioun hat ronn 720 Milliounen US-Dollar kascht, dovu 450 Millioune fir d'Entwécklung an d'Konstruktioun vun der Sond an hiren Instrumenter, 90 Millioune fir d'Drorakéit an 180 Millioune fir d'Primärmissioun déi fënnefanhalleft Joer sollt daueren.
Missiounsziler
Dat primäert Zil vun der Sond war d'Kartographéierung vun der Marsuewerfläch. De Mars Reconnaissance Orbiter huet bis elo déi Kamera mat der héchster Opléisung an eng Marsëmlafbunn bruecht. Si huet eng verbessert horizontal Bildopléisung vun engem Meter pro Pixel, wärend fréier Fotoen nach en ettlech Meter pro Pixel haten. Wéinst der Begrenzung vun der Datequantitéit, déi op d'Äerd gesent konnt ginn, konnten nëmmen ausgewielt Deeler vum Planéit mat der héchster Opléisung erfaasst ginn.
Weiderhi sicht den MRO mat Radar no Waasser an Äis direkt ënner der Mars-Uewerfläch, besonnesch och op de Polkapen. D'Sond soll ausserdeem eng Relaisstatioun fir nei Landemissioune sinn.
Technik
Am Ufank sollt de Mars Reconnaissance Orbiter mat enger Atlas-III-Rakéit gestart ginn mat enger Startmass vun 1.975 kg. Nodeem der neier Atlas-V-Rakéit 2002 hiren éischte Fluch erfollegräich war, gouf decidéiert datt d'Sond mat där neier Rakéit sollt starten, well si zum Präis vun enger Atlas III méi Notzlaascht erlaabt. Doduerch ass d'Startmass vun der Sond op 2.180 kg geklomm, woubäi d'Eidelmass vun der Sond mat den Instrumenter 1.031 kg ass an de Rescht sinn 1.149 kg Dreifstoff. D'Drostruktur vun der Sond ouni Instrumenter weit 220 kg an ass aus liichtem, awer festem Material wéi Titan, Kuelestofffaser-Verbondmaterial an Aluminium a Sandwich-Wabekär-Bauweis. D'Struktur muss Startaccelleratioune vu 5 g aushale kënnen.
Energieversuergung
D'Stroumversuergung vum Orbiter geschitt duerch zwéi 5,35 m laang an 2,53 m breet Solarkollekeren. D'Solarkollektere kënnen onofhängeg vunenee souwuel erop an erof beweegt ginn an och ëm déi eegen Achs rotéiert ginn. Op der viischter Säit vun all Kollekter sinn 9,5 m2 Fläch jee mat 3.744 eenzele Solarzelle bedeckt. Déi effizient Triple-junction-Solarzellen hunn e Wierkungsgrad vun 26 %, d. h., si kënnen 26 % vun der Energie vum afalende Sonneliicht an Elektrizitéit ëmwandelen. D'Solarzelle si sou ugeschloss, datt si eng konstant Spannung vun 32 V liwweren, op déi d'Instrumenter vun der Sond ausgeluecht sinn. Déi ganz Energie vun de béide Solarkollekteren um Mars-Orbit huet ronn 2.000 Watt (am Äerdorbit géif d'Energieproduktioun duerch déi méi kleng Distanz zu der Sonn bei 6.000 Watt leien).
Am Mars Reconnaissance Orbiter sinn zwéin Néckel-Metallhydrid-Akkumulatore mat enger Capacitéit vu jee 50 Ah (Amperestonnen) déi ëmmer nees frësch opgeluet kënne ginn. D'Akkumulatore gi fir d'Stroumversuergung wärend de Fluchphase benotzt, an deenen d'Solarkollektere keng elektresch Energie liwweren. Dat ass beispillsweis beim Start, beim Aschwenken an d'Marsëmlafbunn, beim Aerobraking-Manöver oder wann d'Sond am Marsschiet ass. Well d'Spannung beim Entluede vun den Akkumulatore fält a sech de Bordcomputer bei engem Ofsénke vun der Spannung op ongeféier 20 V ofschalt, kann d'Sond nëmme ronn 40 % vun der Akkukapazitéit ausnotzen.
Trophée des Grimpeurs 2000
Déi '''74. Trophée des Grimpeurs''' gouf den 30. Abrëll 2000 gefuer.
Mars Reconnaissance Orbiter
Elektronik
D'Häerz vum MRO-Bordcomputer ass en 133 séieren, 32-bit-RAD750-Prozesser deen aus 10,4 Millioune Transistere besteet. De Prozesser ass am Grond ee géint Stralung gehäerte PowerPC-750 G3 an ass den Nofollger vum RAD6000-Prozesser, dee beispillsweis an de Mars-Rover Spirit an Opportunity Gebrauch fënnt. Och wann d'Vitess vum Prozesser mat 133 MHz am Verglach zu haitegen Home-PCs als niddreg ausgesäit, ass dat zurzäit de séierste Prozesser, dee – wäit ewech vum Schutz vum Magnéitfeld an der Atmosphär vun der Äerd – nach zouverlässeg schaffe kann.
Iwwer 20 GByte stinn fir d'Datespäicherung vum MRO zur Dispositioun, déi op méi wéi 700 eenzele Flash-Späicherchips mat enger Capacitéit vu jee 256 Mbit (= 32 MByte) verdeelt sinn. D'Späicherkapazitéit vun der Sond ass am Verglach zu engem Bild vun der HiRISE-Kamera, dat bis zu 3,5 Gbyte grouss ka sinn, net besonnesch héich.
Trophée des Grimpeurs 2000
Et war déi néngt Kompetitioun vun der Coupe de France 2000.
Se gouf vum Fransous Patrice Halgand gewonnen.
Murlo
Murlo ass eng italieenesch Uertschaft a Gemeng an der Provënz Siena, Regioun Toskana.
Mars Reconnaissance Orbiter
Elektronik
De Bordcomputer setzt en VxWorks-Echtzäitbetribssystem an, dat fir seng Vitess an Zouverlässegkeet bekannt ass a schonn a ville Raumfaartmissiounen, wéi z. B. beim Spirit an Opportunity, zum Asaz koum.
Kommunikatioun
Fir d'Kommunikatioun mat der Äerd huet den MRO eng Richtantenn (High-Gain-Antenna – HGA) mat engem Duerchmiesser vun dräi Meter, mat där Dateniwwerdroungsquot vu bis zu 6 MBit/s erreecht kënne ginn. D'Antenn ass beweeglech a ka punktgenee op d'Äerd ausgeriicht ginn. D'Sond sent am X-Band op enger Frequenz vun 8 GHz mat enger Leeschtung vun 100 Watt, ausserdeem ass eng experimentell Kommunikatioun am Ka-Band mat 32 GHz an 35 Watt geplangt. Mat der héijer Sendefrequenz kann eng méi héich Dateniwwerdroungsquot erreecht ginn. Sollt sech d'Kommunikatioun um Ka-Band duerchsetzen, ginn nei Raumsonde mat dëser Iwwerdroungstechnologie ausgerëscht. D'Sond huet och zwéi Verstäerker fir d'X-Band (den zweeten ass fir de Fall, datt den éischte verseet) a ee Verstäerker fir de Ka-Band. Nom Enn vun der primärer Missioun solle mat der Antenn ongeféier 34 Terabit u wëssenschaftlechen Donnéeën op d'Äerd iwwerdroe gi sinn (dëst ass méi wéi d'Dategréisst vun alle, bis elo, planetare Raumsonden zesummen), woubäi pro Dag ronn 10-11 Stonne laang Dateniwwerdroung mat enger duerchschnëttlecher Datequot vun 0,6 bis 5 Mbit/s (ofhängeg vun der Distanz Äerd-Mars) geschitt. Den Empfänger op der Äerd ass eng 34-m-DSN-Antenn. Zum Verglach: D'Sender um MGS an Odyssey haten/hunn eng elektresch Leeschtung vun 25/15W an eng Dateniwwerdroungsquot vun 20–80/14–120 kbit/s – méi wéi eng Gréisstenuerdnung manner wéi den MRO.
Fir de Fall, datt d'Richtstralantenn net agesat ka ginn, huet den MRO zwou Niddregverstäerkungsantennen (Low-Gain-Antenna – LGA). D'Antenne sinn op der HGA-Schossel, eng op der viischter Säit an eng op der Récksäit. Fir mat der Äerd ze kommunizéieren, brauchen d'Niddregverstäerkungsantennen net drop ausgeriicht ze ginn, erreechen dofir awer och nëmme niddreg Datequot. Well d'Sond zwou vun dësen Antennen huet (jee eng deckt eng voll Hallefkugel of), ka si aus all Lag Signaler sowuel sende wéi och empfänken. D'Antenne gi wärend dem Start a beim Antrieden an d'Marsëmlafbunn gebraucht, déngen awer fir d'Ofsécherung vun der Kommunikatioun an engem Noutfall.
Ausserdeem huet den MRO eng Electra-UHF-Kommunikatiounsanlag, fir datt d'Sond mat sech anere Marssonde verstännege kann, souwuel mam Phoenix-Lander wéi och zanter 2012 mam Mars Science Laboratory. Doduerch kënnen d'Date vun de Landemissioune vum MRO op d'Äerd weidergeleet ginn. Ausserdem kann duerch d'Miessung vu Signallafzäiten déi genee Positioun vun de Lander op der Marsuewerfläch bestëmmt ginn.
Undriffssystem
Den MRO huet en Undriffssystem, dee katalytesch zersaten Hydrazin als eenzegen Dreifstoff verbrennt an dofir keen Oxidator matféiert. Den Tank aus Titan vun der Sond huet e Volume vun 1.175 Liter a ka maximal 1.187 kg Dreifstoff ophuelen, woubäi awer nëmmen 1.149 kg Dreifstoff matgefouert ginn, fir d'maximal Notzlaascht vun der Drorakéit net z'iwwerschreiden. Dës Dreifstoffquantitéit geet duer fir d'Vitess vun der Sond ëm 1.551 m/s z'änneren. Iwwer 70 % vum Dreifstoff gouf beim Aschwenken an d'Marsëmlafbunn verbraucht, well hei d'Sond staark ofgebremst muss ginn, fir vun der Unzéiungskraaft vum Mars agefaangen ze ginn. Fir den Dreifstoff ënner Drock ze setzen, gëtt Helium-Gas benotzt, deen an engem separaten Tank ënner Héichdrock steet.
Ausserdeem gi fir eng prezis Lagreegelung véier Gyroskopen agesat, besonnesch bei héichopléisende Fotoen, wou schonn déi klengst Beweegung eng Onschäerft am Bild verursaacht. Jiddwer Rad gëtt fir jee eng Beweegungsachs gebraucht, dat véiert Rad gëllt als Reserv, wann eent vun de Rieder ausfale sollt. En eenzelt Drallrad weit 10 kg a ka mat bis zu 6.000 Ëmdréiunge pro Minutt rotéieren.
Navigatiounssystem
Ausserdeem huet de MRO mat der Optical Navigation Camera en Experiment fir optesch Navigatioun fir e geneeën Aschoss an d'Marsëmlafbunn. Dozou ginn d'Mars-Mounde Phobos an Deimos 30 bis zwéi Deeg virum Untreffe vun der Sond um Mars fotograféiert, fir sou déi genee Positioun vun der Sond festzestellen. D'Optical Navigation Camera ass fir d'séchert Antriede vum MRO an d'Ëmlafbunn net néideg. Sollt dëst Experiment positiv Resultater liwweren, gëtt dës Aart vun Navigatioun bei neie Landemissioune agesat, déi mat enger héijer Prezisioun um Mars ukommen mussen, fir déi genee festgeluechte Landeplazen net ze verpassen.
Instrumenter
U Bord vum MRO si sechs wëssenschaftlech Instrumenter wéi och e puer technesch Experimenter, wéi d'Ka-Band-Kommunikatioun, d'Electra-Kommunikatiounsanlag an déi optesch Navigatiounskamera. Déi technesch Experimenter goufen am Artikel Technik beschriwwen, hei ginn déi wëssenschaftlech Instrumenter virgestallt.
Canton de Millau-2
De Canton de Millau-2 ass eng franséisch administrativ Andeelung am Arrondissement Millau am Departement Aveyron an der Regioun Occitanie.
Zeugma
Zeugma steet fir:
Canton de Millau-2
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Loubock
Ee Loubock ass een eise Gestell dat gebraucht gëtt fir Lousträifen zu Loubierden zesummenzebannen. D'Gestell huet zwou Ketten déi mat zwéin Hiewele kënne gespaant ginn.
Fir d'éischt leet een d'Ketten no hannen, dann zwou Sisalschneier, déi schonn zu enger grousser Schléif verkniet sinn, dran, an dann d'Lou drop. Da ginn d'Ketten driwwer geluecht a mat den Hiewele gëtt dat Ganzt zesummegezunn bis et een Duerchmiesser vun ongeféier 40 Zentimeter huet, fir dann d'Ficellen ze verknieden. Schlussendlech gëtt d'Fäsch op een oder zwéi Meter ofgeschnidden.
Hunawihr
Hunawihr ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Geographie
Duerch d'Uertschaft leeft den Altenbach eng Niewebaach vun der Fecht.
Piancastagnaio
Piancastagnaio ass eng italieenesch Uertschaft a Gemeng an der Provënz Siena, Regioun Toskana.
Trophée des Grimpeurs 1999
Déi '''73. Trophée des Grimpeurs''' gouf den 2. Mee 1999 gefuer.
Et war déi zéngt Kompetitioun vun der Coupe de France 1999.
Se gouf vum Fransous Laurent Roux gewonnen.
Lëscht vun de lëtzebuergesche Ministere fir Digitaliséierung
Dëst ass d'Lëscht vun de lëtzebuergesche Ministere fir Digitaliséierung (Ministres de la digitalisation) zanter 2018, wéi de Ministère agefouert gouf.
CR108
Den CR108 ass e Chemin repris am Kanton Capellen a geet vun Äischen bis op d'Kräizung mam CR106.
Lëscht vun den internationalen Telefonsprefixen
Lëscht vun den internationalen Telefonsprefixen, wéi se vun der Union internationale des télécommunications, no der Recommandatioun E.164. opgestallt gouf.
Äischdall
Den Äischdall, och Dall vun de siwe Schlässer genannt, läit am Weste vu Lëtzebuerg. En huet säin Numm vun der Äisch déi derduerch leeft.
Lëscht vun den nationale Monumenter an der Gemeng Réiser
An dëser Lëscht vun den nationale Monumenter an der Gemeng Réiser sinn all national Monumenter opgezielt, déi an der lëtzebuergescher Gemeng Réiser ze fanne sinn (Stand: ).
Äischdall
Vun Äischen bis op Miersch kann een iwwer den CR105 duerch den Äischdall fueren.
Faustrecht der Freiheit
Faustrecht der Freiheit ass en däitsche Film vum Rainer Werner Fassbinder aus dem Joer 1975.
Lëscht vun den nationale Monumenter an der Gemeng Réiser
Peppeng
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Faustrecht der Freiheit
Ëm wat geet et am Film?
De Franz Biberkopf, e jonken Homosexuelle gewënnt am Lotto 500.000 Mark. Duerch de Gewënn kritt hie séier vill nei Frënn déi et awer op säi Geld ofgesinn hunn…
Äischdall
Gemengen am Äischdall
Et gëtt sechs Gemengen am Äischdall:
Buergen a Schlässer am Äischdall
D'Buergen a Schlässer vum Äischdall si flossofwäerts gekuckt:
"Dall vun de siwe Schlässer"
Am auslafenden 19. Joerhonnert, ass d'Bezeechnung "Dall vun de siwe Schlässer" (Vallée des Sept Châteaux) aus touristesche Grënn geschaffe ginn. Si fënnt sech erëm op villen ale Postkarten. Et gëtt e puer Varianten bei der Zielweis, wou jee nodeem och Buergen a Schlässer, déi net am Äischdall leien, matgezielt ginn (Schëndels a Pëtten).
Verschiddenes
2010 huet d'Lëtzebuerger Post e Set vun zéng Timbere mat zwee verschidde Motiver ënner dem Motto "Les châteaux de la Vallée de l'Eisch" erausginn. Op fënnef identeschen Timbere sinn d'Gréiveschlass vu Käerch, d'Buerg vu Simmer an d'Schlass vun Aansebuerg ofgebilt, op deenen anere fënnef d'Buerg vun Aansebuerg, d'Buerg Huelmes an d'Schlass vu Miersch. D'Zeechnunge vun den Timbere si vum belschen Aquarellist an Illustrateur Michel Demart.
Maciste, l'uomo più forte del mondo
Maciste, l'uomo più forte del mondo ass en italieenesche Film vum Antonio Leonviola aus dem Joer 1961.
Bréck iwwer den Oyapock
D'Bréck iwwer den Oyapock (fr.: Pont sur l'Oyapock, pt.: Ponte sobre o rio Oiapoque) ass eng Bréck iwwer de Grenzfloss Oyapock oder Oiapoque am Nordoste vu Südamerika. Se gouf 2011 fäerdeggebaut a verbënnt Franséisch-Guayana mat Brasilien. Zanter se am Mäerz 2017 fir de Verkéier opgoung, ass et deen éischten offizielle Grenzpassage vun engem franséischen Iwwerséidepartement zu engem anere Staat um Landwee.
D'Bréck steet 1,6 Kilometer nordëstlech vun der Stad Oiapoque am brasilianesche Bundesstaat Amapá a 4,4 Kilometer südwestlech vu Saint-Georges-de-l'Oyapock an der Franséischer Guyane. Et ass eng Schréiseelbréck mat zwéi Pylonen an enger Gesamtlängt vun 378 Meter. Hire Bau geet op eng Decisioun vun de Presidente vu Brasilien a vu Frankräich, Fernando Henrique Cardoso a Jacques Chirac am Joer 2005 zeréck, an am selwechte Joer gouf dann och de 15. Juli e Kooperatiounsaccord tëscht Frankräich a Brasilien ënnerschriwwen.
2000 goufen déi éischt Etuden iwwer de Bau gemaach, 2005 krut de Luiz Inácio Lula da Silva bei engem Staatsbesuch a Frankräich de Projet presentéiert an 2006 an 2007 gouf e vun de Parlamenter vu Frankräich a vu Brasilien ratifizéiert. Am Juli 2009 hunn d'Viraarbechten, an am November d'Aarbechten un der Bréck selwer ugefaangen.
Parallel zum Bau vun der Bréck gouf d'Strooss vun Oiapoque op Macapá, d'Nationalstrooss BR-156, goudronéiert a verbessert. Am Mäerz 2011 huet nach en Tronçon vu ronn 100 Kilometer tëscht Calçoene an engem Punkt eng 70 Kilometer südlech vun Oiapoque gefeelt, deen an engem schlechten Zoustand war.
Am August 2011 waren d'Aarbechten un der Bréck fäerdeg. Am August 2012 goungen d'Aarbechten, déi zäitweileg ënnerbrach waren, virun, fir den Uschloss op brasilianescher Säit fäerdeg ze kréien. Och Douanes- an Assurancetechnesch Detailer hunn nach misse gekläert ginn. No engem Ofkommes vum November 2013 tëscht Frankräich a Brasilien däerfen d'Bierger vu Saint-Georges an Oiapoque, soubal d'Bréck a Betrib ass, ouni Visa an d'Stad op der anerer Säit eriwwer, soulaang se do net schaffe géifen.
Den 18. Mäerz 2017 ass d'Bréck offiziell opgaangen. Et ass dës déi éischt Grenzbréck tëscht Südamerika an engem EU-Land.
Duerch d'Bréck kritt d'Franséisch-Guyane besseren Uschloss un de Welthandel. Ë. a. kritt de Weltraumzentrum vun der ESA zu Kourou, als wichtegste Wirtschaftsfacteur an der Regioun, fir d'éischt iwwer eng vollwäerteg Stroosseverbindung Uschloss un de Mierhafe Santana bei Macapá (d'Häfen an der Guayane sinn all méi kleng).
Ausserdeem erlaabt d'Bréck eng (bal) duerchgängeg Stroosseverbindung laanscht d'Nordostküst vu Südamerika, tëscht Venezuela a Belém.
Blangerval-Blangermont
Blangerval-Blangermont ass eng franséisch Gemeng am Departement Pas-de-Calais an der Regioun Hauts-de-France.
Ieselsouer
En Ieselsouer ass een ëmgeknécksten Eck vun engem Pabeierblat, wéi z. B. vun Zeitungen, Zäitschrëften oder Bicher. D'Bezeechnung kënnt vun der Form vum Knécks, déi engem Ouer gläicht an d'Bedeitung vun Iesel als Vernennwuert.
Wéi et entstanen ass
D'Ëmknéckse vun engem oder méi Ecker gëtt mat oder ouni Absicht gemaach. Mat Absicht gëtt et dacks benotzt als Lieszeechen fir d'Säit ze markéieren oder fir se méi séier erëmzefannen oder fir e Blat (z. B. eng Visittekaart) vun enger flaacher Uewerfläch ze huelen. Et kann awer geschéien datt duerch schlecht Transportéiere vu Pabeierwueren, Ieselsoueren entstinn oder well ee wärend dem Schreiwen eng Säit ongewollt diebelt.
Ieselsouer ass och nach ee vun den Nimm fir d'Aroumblumm.
Jean Cardot
De Jean Cardot, gebuer den 20. Juli 1930 zu Saint-Étienne an der Loire a gestuerwen den 13. Oktober 2020, war e franséische Sculpteur.
Zanter 1983 ass hie Member vun der Académie des Beaux-Arts, déi hien 1992 an 1997 presidéiert huet. Zu senge bekannte Wierker gehéieren eng Rei vu Statue vu grousse Perséinlechkeeten, déi ënner anerem zu Paräis stinn: Winston Churchill (1998), vis-à-vis vum Petit Palais; Charles de Gaulle (2000), vis-à-vis vum Grand-Palais; Thomas Jefferson (2006), bei dem Pont des Arts.
D'Skulptur bei der Atomzentral vu Cattenom, déi en Trapp Schof duerstellt, ass och vum Cardot (1987), grad wéi d'Statu vun der Groussherzogin Charlotte op der Clairefontaine-Plaz an der Stad (1990).
Wisembach
Wisembach ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Dean Martin
Den Dean Martin, gebuer als Dino Crocetti de 7. Juni 1917 zu Steubenville am Ohio a gestuerwen de 25. Dezember 1995 zu Beverly Hills a Kalifornien, war en US-amerikanesche Sänger a Schauspiller.
Hie gouf vun 1950 bis 1956 bekannt duerch d'Komikerduo, dat en zesumme mam Jerry Lewis forméiert huet. Duerno war hien ouni de Lewis am Kino a bedeitende Filmer wéi am Krichsfilm The Young Lions (1958) vum Edward Dmytryk, dem Drama Some Came Running (1958) vum Vincente Minnelli, dem Western Rio Bravo (1959) vum Howard Hawks an dem Kaméidisfilm Kiss Me Stupid (1964) vum Billy Wilder ze gesinn
Rue Jules-Wilhelm (Stad Lëtzebuerg)
D'Rue Jules-Wilhelm verbënnt de Quartier Clausen mam Weimeschhaff. Si féiert vun der Allée Pierre de Mansfeld a Clausen laanscht den Däitschen Zaldotekierfecht a laanscht d'Gebuertshaus vum Robert Schuman duerch eng Paart beim Malakoff Tuerm de Bierg aus.
Radicondoli
Radicondoli ass eng italieenesch Uertschaft a Gemeng an der Provënz Siena, Regioun Toskana.
Rue Jules-Wilhelm (Stad Lëtzebuerg)
Am ieweschten Deel, deen och nach Milliounewee heescht, geet si ënner dem Hémicycle erduerch a laanscht de Séminaire bis op d'Kräizung vun der Rue Marguerite de Busbach, op der Héicht vun der Sainte-Sophie.
An der Kéier beim Malakoff Tuerm geet e Foussgängerwee als Ofkierzung a Richtung Nordoste fort a stéisst uewenzeg vum Hémicycle nees op de Milliounewee. Tëscht dem Wee an der Strooss déi uewe laanscht leeft, läit den ale jiddesche Kierfecht.
Den 29. Dezember 1945 huet de Gemengerot beschloss de Weimeschhaffer Wee ëmzebenennen an där Strooss den Numm vum Historiker Jules Wilhelm ze ginn.
Il magnifico gladiatore
Il magnifico gladiatore ass en italieenesche Film vum Alfonso Brescia aus dem Joer 1964.
Canton de Ladoix-Serrigny
De Canton de Ladoix-Serrigny ass eng franséisch administrativ Andeelung am Arrondissement Beaune, am Departement Côte-d'Or an der Bourgogne-Franche-Comté.
Le plaisir (et ses petits tracas)
Ëm wat geet et am Film?
E Mann begéint eng Fra, déi Fra begéint erëm en anere Mann, dee Mann begéint erëm eng aner Fra. a. e. w.
Laval
Den Numm Laval bezeechent:
Raimu
De Raimu, gebuer als Jules Muraire den 18. Dezember 1883 zu Toulon a gestuerwen den 20. September 1946 zu Neuilly-sur-Seine, war e franséische Schaupiller.
De Raimu ass bekannt duerch d'Roll vum César an der Marseiller Trilogie Marius, Fanny a César.
San Casciano dei Bagni
San Casciano dei Bagni ass eng italieenesch Uertschaft a Gemeng an der Provënz Siena, Regioun Toskana.
Paracharon caecus
D'Paracharon caecus ass eng Gäisselspannenaart aus der monotypescher Gattung Paracharon an der Famill vun de Paracharontidae. Se gouf 1921 vum däneschen Zoolog Hans Jacob Hansen beschriwwen.
D'Paracharon caecus huet vill plesiomorph Eegenschaften, si ass déi eenzeg lieweg Aart vun de Paracharontidae a vun der ganzer Ënneruerdnung vun de Paleoamblypygi.
Dës rar Spannenaart ass a Guinea-Bissau endeemesch. Si lieft an Termitenhiwwelen.
Jambon d'Ardenne (Film)
Jambon d'Ardenne ass e belsch-franséische Film vum Benoît Lamy aus dem Joer 1977.
Ëm wat geet et am Film?
Zu Durbuy streiden d'Hotelieren an d'Restaurateure mateneen an doduerch gëtt d'Léift tëscht dem Bruno an dem Colette op eng schwéier Prouf gestallt.
Bonnières (Pas-de-Calais)
Bonnières ass eng franséisch Gemeng am Departement Pas-de-Calais an der Regioun Hauts-de-France.
Il leone di Tebe
Il leone di Tebe ass en italieenesche Film vum Giorgio Ferroni aus dem Joer 1964.
Kris Kristofferson
De Kris Kristofferson, gebuer als Kristoffer Kristofferson den 22. Juni 1936 zu Brownsville, ass en US-amerikanesche Countrysänger a Schauspiller.
Hie krut Haaptrollen an dräi Filmer vum Sam Peckinpah sou am Western Pat Garrett and Billy the Kid (1973), am Thriller Bring Me the Head of Alfredo Garcia (1974) an am Road-Movie aus dem Milieu vun de Fernlasterchauffere Convoy (1978). Hien huet och a Filmer vu weidere bedeitende Regisseure wéi Alan J. Pakula, Martin Scorsese, Franklin J. Schaffner an Tim Burton matgespillt.
De Kris Kristofferson krut 1977 e Golden Globe als beschte Schauspiller an engem Musical fir seng Roll am Film A Star Is Born.
Serge Bourguignon
De Serge Bourguignon gebuer den 3. September 1928 zu Maignelay ass e franséische Filmregisseur an Dréibuchauteur.
CR109
Den CR109 ass e Chemin repris am Kanton Capellen a geet vu Capellen bis op Käerch.
Den CR109 ass ronn 5,5 km laang.
Michel Hazanavicius
De Michel Hazanavicius, gebuer den 29. Mäerz 1967 zu Paräis, ass e franséische Film- an Televisiounsregisseur an Dréibuchauteur.
Parallel dozou huet den Hazanavicius eng 40 Reklamms-Spotte gedréint, an huet d'Dréibicher vun Delphine 1, Yvan 0 (1996) a Le clone vum Fabio Conversi (1998) geschriwwen. 1999 huet hie bei sengem éischten eegene Film, Mes amis Regie gefouert.
2004 huet hien d'Dréibuch zu Tuez-les tous! geschriwwen, engem Documentaire iwwer de Genozid am Ruanda, an och un deem vu Les Daltons matgeschafft.
Bekannt gouf e virun allem duerch zwou Parodien op Agentefilmer, OSS 117: Le Caire, nid d'espions (2006) an OSS 117: Rio ne répond plus (2009), wou de Jean Dujardin den OSS 117 als e chauvinisteschen, zimmlech dëlpessege franséischen Agent spillt. Béid Filmer zitéiere mat vill Léift zum Detail d'Billerform, Faarwen, Dekoren, Gestik, Musek a verschiddenen Zeene vun den Agentefilmer vun den Enn 1950er an Enn 1960er Joren.
2014 huet hien The Search realiséiert, e Remake vum Fred Zinnemann sengem Film mam nämmlechten Titel vun 1948, deen 1999 am Zweeten Tschetschenekrich spillt.
De Michel Hazanavicius lieft mat der Schauspillerin Bérénice Bejo zesummen; d'Koppel huet zwee Kanner. Aus enger vireger Bezéiung huet hien nach zwee Kanner.
Ercole e la regina di Lidia
Ercole e la regina di Lidia ass en italieenesch-spuenesche Film vum Pietro Francisci aus dem Joer 1959.
Ëm wat geet et am Film?
Um Wee fir op Thebe verléiert den Herkules säi Verhalt. De jonken Odysseus versicht mat alle Mëttelen datt hie säi Gediechtnes erëmkritt…
Canton des Monts du Réquistanais
De Canton des Monts du Réquistanais ass eng franséisch administrativ Andeelung am Arrondissement Rodez am Departement Aveyron an der Regioun Occitanie.
Canton de Longvic
De Canton de Longvic ass eng franséisch administrativ Andeelung am Arrondissement Beaune, am Departement Côte-d'Or an der Bourgogne-Franche-Comté.
Canton des Monts du Réquistanais
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Sovicille
Sovicille ass eng italieenesch Uertschaft a Gemeng an der Provënz Siena, Regioun Toskana.
Sprangbuer am Eecher Bierg
De Buer ass als Hallefkrees ugeluecht an d'Waasser sprëtzt aus néng Fontainen eraus. De Buer gouf bei der Ouverture vum Tunnel 1988 ageweit.
Châteauroux Classic de l'Indre 2007
Déi '''4. Editioun vu Châteauroux Classic de l'Indre''' gouf de 26. August 2007 gefuer.
Et war fir d'éischt Kéier datt s'um Programm vun der Coupe de France stoung an et war déi dräizéngt Course fir d'Coupe de France 2007. Se stoung och um Kalenner vum UCI Europe Tour 2007 an der Kategorie 1.1.
Luxembourgichthys friedeni
Luxembourgichthys friedeni ass eng fossill Fëschaart aus der Uerdnung vun de Pholidophoriformes, déi 1999 vum Dominique Delsate fir d'éischt beschriwwe gouf.
D'Aart gouf fir d'éischt (1999) ënner dem Numm Pholidophorus friedeni beschriwwen. 2017 gouf si an d'Gattung Luxembourgichthys geréckelt, déi extra fir dës Aart agefouert gouf.
D'Aart gouf bis ewell just a geologesche Schichten an der Belsch an zu Lëtzebuerg nogewisen. De Fësch huet an der Period vum ënneschte Jura gelieft.
Luxembourgichthys ass eng monotypesch Gattung, well si beim Kenntnisstand vun haut just eng Aart enthält.
Barbra Streisand
D'Barbra Streisand, gebuer de 24. Abrëll 1942 zu Brooklyn, New York City als Barbara Joan Streisand, ass eng US-amerikanesch Sängerin a Filmschauspillerin.
Carrière
D'Barbra Streisand huet hir Carrière an den 1960er Joren als Musicalschauspillerin ugefaangen, a bis haut ronderëm d'Welt iwwer 140 Mio. Albe verkaaft, wat si zu enger vun de Sängerinne mat dem géisste kommerziellen an artistesche Succès an der Geschicht vun der moderner Ënnerhalungsmusek mécht. , Och als Schauspillerin huet si sech ervirgedoen: Zanter hirem Duerchbroch mat der Haaptroll am Film Funny Girl (1968) gëtt si zu de Stare vum New Hollywood gezielt a konnt sech zanterhir mat eegene Filmproduktiounen a Regieaarbechten etabléieren. Fir hir musekalesch Leeschtunge krut si e puermol e Grammy Award, ausserdeem huet si en Oscar als bescht Haaptroll (Funny Girl) a fir de beschte Filmsong (A Star Is Born) gewonnen. Dobäi koumen e puer Emmyen, Golden Globe Awards an ee Special Tony Award. Si ass déi eenzeg Kënschtlerin, déi a fënnef Joerzéngten noeneen allkéiers op d'mannst een Album op der 1. Plaz vun de Billboard 200-Charts hat.
Chézy-en-Orxois
Chézy-en-Orxois ass eng Gemeng am franséischen Departement Aisne an der Regioun Hauts-de-France.
Florent de Berlaymont
De Florent oder Floris de Berlaymont, gebuer ëm 1550 a gestuerwen den 3. Abrëll 1626, war, an der Zäit vum Achtzegjärege Krich, Grof vu Lalaing a Berlaymont , a Gouverneur vun Namouer Artois , Geldern-Zutphen a Lëtzebuerg. Hie war Ritter vum Gëllene Vlies.
De Florent war de Jong vum Grof Charles de Berlaymont an der Adrienne de Ligne Barbançon, an de Brudder vum Gilles a vum Claude de Berlaymont.
Am Ufank war de Florent Chanoine-tréfoncier vun der Kathedral vu Léck, mä wéi et sech erausgestallt huet datt seng Bridder keng Nokomme kréichen, huet en de Frack ausgedoen an eng Carrière bei der Arméi ugefaangen, wou en awer kee grousse Succès hat. 1576 huet hien eng kuerz Zäit zu den Hollänner gehalen, ma huet sech séier nees um Kinnek Felipe II. seng Säit geschloen. 1579 gouf hien zum Gouverneur vun Namouer a vum Artois ernannt, als Nofoger vu sengem Brudder Gilles, deen den 18. Juni bei der Belagerung vu Maastricht ëm d'Liewe komm war.
Den Titel Grof vu Berlaymont huet de Florent 1578 vu sengem Papp geierft. An engem éischte Bestietnes war hie mat der Helène vu Melun, der Witfra vum Grof vu Montigny bestuet. Bei sengem zweete Bestietnes mat der Marguerite de Lalaing, der eenzeger Duechter vum Philippe de Lalaing an der Marguerite de Ligne, huet hie 1582 och den Titel Grof vu Lalaing geierft. De Florent an d'Margréit vu Lalaing kruten eng Duechter, d'Marguerite de Berlaymont, déi spéiderhin de Louis d'Egmont, Prënz vu Gavere (†1654) bestuede sollt. Seng Fra soll sech éischter fir aner Männer wéi fir hien intresséiert hunn.
Wéi 1587 och säin anere Brudder, Claude, gestuerwen ass, gouf de Florent och Gouverneur vu Geldern-Zutphen. 1604 dann ass de Florent dem verstuerwene Péiter Ernest I. vu Mansfeld als Gouverneur vu Lëtzebuerg nogefollegt.
1625, géint der Enn vu sengem Liewen, huet hie seng Zoustëmmung ginn, datt seng Fra eng reliéis Stëftung opriichte géif, fir Meedercher z'erzéien. Dëst Klouschter vun den Dames de Berlaymont stoung ufanks direkt bei der Bréisseler Kathedral, ma ass an de Joerhonnerten dono e puermol geplënnert. Vun 1864 bis 1962 stoung et do, wou, wéi et opgerappt gouf, an d'Plaz d'Berlaymont-Gebai koum, de Sëtz vun der Europäescher Kommissioun.
Michel Demart
De Michel Demart, gebuer de 26. Dezember 1950 zu Bréissel, ass e belschen Aquarellist an Illustrateur.
Enn 2006 hat hien am Kader vun der finnescher Presidence vum Conseil vun der Europäescher Unioun am Centre culturel de rencontre Abbaye de Neumünster an der Stad Lëtzebuerg am Gronn eng Ausstellung mam Titel Finlandia-Hommage à Sibelius. Seng 22 Aquarellen déi hien do augestallt hat, hu Wierker vum finnesche Komponist Jean Sibelius illustréiert.
Hien huet säin Atelier zu Bréissel nodeem hie virdrun eng 35 Joer zu Lëtzebuerg installéiert war.
Maus (Comicroman)
Maus - A survivor's tale ass eng schwaarz-wäiss Graphic Novel an zwéin Deeler vum Art Spiegelman, an där hien autobiographesch d'Geschicht vu sengem Papp, dem Vladek, a senger verstuerwener Mamm, der Anja, an der Zäit vum Holocaust erzielt. Den éischten Deel, My father bleeds history, ass 1986 erauskomm, deen zweeten, And here my troubles began, 1991.
Den Auteur ass de 15. Februar 1948 als Itzhak Avraham ben Zeev zu Stockholm a Schweden op d'Welt komm. Seng Eltere ware polnesch Judden, déi wärend dem Zweete Weltkrich staark ënner dem Regimm vun den Nazie gelidden hunn.
Am Ufank koumen eenzel Kapitelen an der amerikanescher Zeitung Raw eraus. Déi haten du sou ee grousse Succès, datt den Art Spiegelman sech derzou entschloss huet, dat Ganzt als Buch erauszebréngen. D'Bicher koumen eréischt laang nom Doud vu sengem Papp eraus.
D'Biller am Comic, déi den Art Spiegelman selwer gezeechent huet, sinn all just schwaarz-wäiss gemoolt. Donieft sinn d'Zeechnungen och minimalistesch gehalen. Vun enger éischter staark ausgeschaffter Skizz ass de Spiegelman op ganz einfach Biller zeréckgaangen. Dat huet hie gemaach, fir datt d'Lieser méi Fräiheeten hunn, wa s'e Buch liesen, a sou hirer Fantasie kënne fräie Laf loossen.
De gréissten Deel vum Text ass op Englesch, mee och Jiddesch an Däitsch kënnt dra vir. Den Titel vum Buch, Maus, ass net op Englesch geschriwwen, mä op d'Däitsch. Dat berout op der Geschicht vum Zweete Weltkrich.
De Comic ass kee Comic mat gezeechente Mënschen, mä d'Figuren an der Geschicht si Mais, déi d'Judden duerstellen, Schwäi fir d'Polen a Kaze fir d'Nazien. Am Fall wou d'Judde sech als ethnesch Polen ausginn, sinn déi als Mais mat enger Schwéngsmask duergestallt. Am zweeten Deel vum Buch komme weider Nationalitéite wéi z. B. d'Fransousen als Fräschen oder d'Britten als Fësch dobäi.
De Comic erzielt net nëmmen d'Geschicht vum Art sengen Elteren an hire Bekannten, mee och d'Geschicht vum Entstoe vum Comic selwer.
Resumé
Déi ganz Geschicht fänkt an der Noperschaft vun New York un. Den Art a säi Papp hate sech laang net gesinn a sinn allebéid frou sech erëm ze treffen.
Piotrowice (Karczew)
Piotrowice ass en Duerf am Powiat Otwocki an der Woiwodschaft Mazowieckie a Polen. Et gehéiert zu der Gemeng Karczew.
Maus (Comicroman)
Resumé
De Jong freet säi Papp, ob hien e bësse vu senger Vergaangenheet a Polen erziele kéint. En erhofft sech, sou weider Iddie fir säi Buch iwwer d'Liewe vu sengem Papp am Zesummenhang mam Holocaust ze kréien. De Papp setzt sech doropshin op säin Hometrainer a fänkt u mat erzielen.
Saint-Léonard (Vosges)
Saint-Léonard ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Maus (Comicroman)
Resumé
Wärend dem Zweete Weltkrich koum de Vladek an en Aarbechtslager. Wéi en do bis duerch war, sollt hien zeréck a seng Heemechtsstad Sosnowiec kommen. Déi war awer zu deem Zäitpunkt schonn am annektéierte Gebitt an hie gouf dofir eréischt méi wäit hannert der Grenz um Territoire vum Generalgouvernement erausgelooss. Hien huet sech dunn zeréck iwwer d'Grenz geschlach an op de Wee bei seng Famill gemaach. Do huet hie sech dunn als ethnesche Pol ausginn.
Diane Feipel
D'Diane Feipel, gebuer den 20. August 1979 an der Stad Lëtzebuerg ass eng lëtzebuergesch Politikerin. Zanter Februar 2013 ass si Buergermeeschtesch vun der Gemeng Leideleng. Si ass bestuet a Mamm vun zwee Meedercher.
Maus (Comicroman)
Resumé
D'Ëmstänn fir d'Judden hu sech zu deem Zäitpunkt ëmmer méi verschlëmmert. Op eemol sinn all d'Judden a Ghettoe gestach ginn an d'Famillje goufen opgespléckt. D'Anja an de Vladek hunn hire Jong, de Richieu, bei e Monni a seng räich Famill ginn, déi nach net vun de Nazie verfollegt ginn ass, fir hien ze schützen. D'Anja an de Vladek sinn dunn och an de Ghetto vu Sosnowiec komm.
Wéi d'Leit bis op Auschwitz deportéiert goufen, huet d'Tatta sech dozou entscheet, fir sech selwer ëmzebréngen, well och si elo betraff waren. Si huet och de Richieu vergëft, fir him dat villt Leed, wat hie soss warscheinlech hätt missen erliewen, z'erspueren. Dat gouf d'Famill Spiegelman awer eréischt vill méi spéit gewuer. Am Ghetto hu si sech an engem Bunker virun den Nazie verstoppt. Wéi de Ghetto opgeléist sollt ginn, an d'Judden alleguer op Auschwitz transportéiert goufen, konnten de Vladek an d'Anja sech nach e bëssi méi laang do verstoppt halen. Och Frënn vun hinne waren do mat ënnerbruecht. Wei et bis méi sécher war, hu si sech erëm eraus getraut a se si geflücht. Ëmmer erëm hu s'op verschiddene Plaze gewunnt, bis se bei enger Flucht iwwer d'Grenz an Ungarn festgeholl goufen. Och si koumen elo op Auschwitz. Do goufe se getrennt.
Energetic Particles Explorer
Den Energetic Particles Explorer (EPE, ufanks och S-3) war eng Serie vu véier Fuerschungssatellitten am Explorer-Programm vun der NASA. Si hu gelueden Deelercher am Äerdmagnéitfeld an am Sonnewand ënnersicht.
Maus (Comicroman)
Resumé
Do hält Buch dann och op. Wéi et weidergeet, fënnt een am zweeten Deel vum Comic eraus. Well dem Art seng Elteren 1944 op Auschwitz deportéiert goufen, an hien eréischt 1948 op d'Welt koum, weess een, och ouni deen zweeten Deel ze liesen, datt seng Elteren Auschwitz iwwerlieft hunn.
Energetic Particles Explorer
Fir d'Ënnersich vun der Stralenceinture z'erméigleche goufen d'Satellitte vun der Cape Canaveral Air Force Station mat Delta-Rakéiten an déi héichelliptesch Ëmlafbunne bruecht.
Maus (Comicroman)
Resumé
D'Buch hält mat engem Bild vum Itzhak op, wou hien d'Wunneng vu sengem Papp verléisst a Murderer also "Mäerder" viru sech hi grommelt. Dee Schluss baséiert op dem Fakt, datt de Vladek d'Memoirë vun der verstuerwener Mamm verbrannt hat, obwuel si ëmmer sot, datt si gehofft hätt, datt den Itzhak duerch déi Bicher alles besser verstoe géif.
Energetic Particles Explorer
Den Explorer 15 huet speziell déi beim Starfish-Prime-Kärwaffentest, entstane kënschtlech Stralungsceinture erfuerscht.
Piotrowice (Karczew)
D'Duerf huet 352 Awunner (Stand: 2013).
Energetic Particles Explorer
Opbau
D'Satellittestruktur hat d'Form vun engem oktogonale Prisma, deen op der ënneschter Säit mat engem koneschen Adapter zu der Drorakéit hin ofgeschloss huet. Véier wandmillenaarteg installéiert Solarzellenausleeër goufe nom Start ausgefaalt an hu fir d'Energie gesuergt. Op der ieweschter Säit war op engem Mast e Magnéitometer fixéiert.
Instrumenter am Satellit waren: Magnéitometer souwéi verschidde Protonen-, Elektronen- a Plasma-Detekteren.
Zeugma (Stad)
Zeugma (griich.: Ζεύγμα - "Bréckestad") ass eng fréier hellenistesch Stad um Ufer vum Euphrat a Südostanatolien, an der haiteger Tierkei bei der Uertschaft Belkis bei Birecik am Landkrees Nizip an der Provënz Gaziantep.
Op der anerer Säit vum Floss louch d'Uertschaft Seleukia Apamea oder Seleukeia um Euphrat. Déi zwou Uertschafte ware mat enger Pontonbréck matenee verbonnen, a wéinst där Bréck eng wichteg Etapp vun der Seidestrooss.
Zeugma gouf vum Seleukos I. am 3. Joerhonnert v. Chr. gegrënnt. Et huet sech zu engem wichegen Handels- a Verwaltungszentrum entwéckelt. An der Réimerzäit war d'Bréck vun enger Legioun beschützt, 20.000 Leit hunn deemools do gewunnt. 252 n. Chr. hunn d'Sassaniden Zeugma zerstéiert an duerno nees opgebaut. Méi spéit gouf d'Stad, warscheinlech duerch en Äerdbiewen zerstéiert, an den Zentrum gouf duerch en Hank, deen erofgerutscht ass, zougeschott. Dës Deeler vun der anticker Stad si gutt erhale bliwwen.
Zanter dem 19. Joerhonnert goufe bei Zeugma ë. a. Nekropolen an hellenistesch Mosaikbiedem ausgegruewen, déi haut ë. a. a Muséeën zu Berlin a Sankt Péitersbuerg ausgestallt sinn. 1980 goufe Pläng bekannt, bei Birecik e Staudamm ze bauen. Eréischt 1995 koume Suen zesummen, fir Rettungsgruewungen op d'mannst kënnen unzefänken. E puer Méint virun der definitiver Iwwerschwemmung konnten tëscht Juni an Oktober 2000, op eng Privatinititiv hin, bei enger Noutgruewung op de leschte Stëppel 45 Mosaicker, dovun 22 a ganz guddem Zoustand, geséchert ginn.
D'Mosaicker sinn haut am Zeugma-Mosaik-Musée ausgestallt, deen 2011 opgoung.
Maus (Comicroman)
Resumé
Dëse Schluss vum éischten Deel weist, wéi intensiv den Art sech mam Theema Holocaust auserneesetzt. Et weist wéi staark hien domat verbonnen ass. . Dat ass en Indice fir seng staark Hoffnungen déi hien an déi Memoire gesat hat.
Vladek Spiegelman
Hien ass de Papp vum verstuerwene Richieu a vum Art. Hien ass een Iwwerliewende vum Holocaust, dee sengem Fils erzielt, wat hien erlieft huet. Hie gëtt als egozentresch, neurotesch a besiess duergestallt. Zousätzlech komme seng rassistesch Iddien ëmmer méi zum Virschäin.
Anja Spiegelman
1969 huet si sech d'Oderen an der Buedbidden opgeschnidden. Dësen Trauma huet den Art och Joren dono nach net verschafft kritt a gëtt sech mat Schold un dësem trageschen Doud. D'Anja selwer kritt ni eng Haaptroll am Comic, si ass awer eng vun de wichtegste Persounen.
Mala Spiegelman
D'Mala ass dem Vladek seng zweet Fra. Si war ni eng grouss Léift vum Vladek a krut och ni een Cent ze vill. D'Mala trëtt ëmmer als streideregt Granzkett op. Mä dat geet och vill vum Vladek aus. Den Art ass duerch déi ganz Geschicht net vill un hir an hirer Geschicht intresséiert.
Art Spiegelman
Den Art ass den Auteur, Zeechner an och Duersteller vun der Autobiographie. Hie besicht de Papp reegelméisseg a freet hien iwwer seng Vergaangenheet wärend dem Zweete Weltkrisch aus. Seng Connectioun zum Vladek ass net gutt a bleift och konstant schwiereg. Mä e versteet d'Behuele vu sengem Papp ëmmer méi, och wann hie mat dem deels rassisteschen Denke vun sengem Papp net Eens gëtt.
D'Zeechnungen
Et fält op, datt net all Maus an der Geschicht ee Schwanz huet. De Vladek huet ëmmer een, sou och all d'Kanner. Mee vill aner Mais hunn heiansdo een an heiansdo keen. Fir de Spiegelmann symboliséiert de Schwanz d'Judden an der Gefor. Just déi Mais, déi knapps virun der Entdeckung vun de Nazie stoungen, goufen duerch dëse Schwanz markéiert.
Mee och d'Säiten 100-103 stellen eng bedeitend Ausnam duer. Op dëse Säite verëffentlecht de Spiegelman ee scho publizéierte Strip vun 1973. Et handelt sech ëm Prisoner on the hell planet, bei deem et ëm de Suizid vu senger Mamm geet. Hien erënnert sech dodran un den Oflaf vun den Deeg nom Suicide. De Vladek huet erwaart, datt den Art hie berouege géif. Hien huet verlaangt, datt si sollten no enger aler jiddescher Traditioun um Buedem schlofen. An den Art gëtt sech d'Schold um Doud vun senger Mamm. Anerersäits reegt hie sech och doriwwer op, datt seng Mamm hie mat ëmbruecht hätt. Seng Gedanken halen hien an engem Prisong fest.
Aussergewéinlech ass hei net nëmmen, datt dëse Comic an engem aneren Comic opdaucht, mee och d'Schreif- an d'Mol-Aart a Weis ass eng aner, wéi gewinnt ass. Scho dem Vladek seng Ausso, datt et vill Bicher brauche wäert, fir seng Geschicht fest ze halen, deit dorop hin, datt de Papp vum Art net vu senger Iddi iwwerzeegt ass.
Hannergrond
De Comic gouf geschriwwen, fir mat der Existenz als Jong vun engem Holocaust-Iwwerliewenden Eens ze ginn. Oft gëtt just a Betruecht gezunn, datt déi Iwwerliewend een Trauma hunn. Mee och e Kand vun engem Iwwerliewende kritt dacks eng ganz aner Erzéiung. Duerch d'Opschaffe vu sengem Papp senger Vergaangenheet léiert och den Art Spiegelman besser ze verstoen, firwat seng Vergaangenheet sou war wéi se war. Kanner vun Holocaust-Iwwerliewende kréien duerch Erzielunge ganz vill mat, an hunn doduerch och een anere Bezuch zum Ganzen.
Fir seng Recherchen ass den Art Spielmann op déi verschidde Plaze vun der Handlung gereest, souwuel déi al Heemechtsstad vun der Famill, Sosnowiec, wéi och d'Konzentratiounslager Auschwitz. An der Zäit vun deene Recherchen ass de Vladek gestuerwen, a krut deemno dat endgültegt Buch net méi mat.
Diane Feipel
D'Diane Feipel goung zu Leideleng an d'Grondschoul an huet duerno hir Première am Lycée Michel-Rodange gemaach. Si schafft als Gemengebeamtin op der Gemeng Dippech.
Monument Félix Liedel
D'Monument Félix Liedel ass e Monument zu Arel dat un de belsche Pilot Félix Louis Liedel an un aner belsch Piloten aus der Provënz Lëtzebuerg erënnert. Et stoung am Ufank op enger klenger Plaz nieft der Kräizung vun der Nationale 4 mat der Rue Godefroid Kurth an der Avenue de Mersch an zanter 2022 steet et am Rond-point deen op der Kräizung vun deene Stroossen amenagéiert gouf..
D'Monument gouf den 31. Mee 1931 opgeriicht. D'Suen dofir ware mat enger Souscriptioun vu sengem Regiment dem 10ème de Ligne gesammelt ginn. 1956 gouf et wéinst Stroossenaarbechten an den Haff vun der Gemeng gesat, ier et de 25. Oktober 1985 no enger Restauratioun nees op seng fréier Plaz zeréckkoum.
D'Monument ass e Stäil mat engem dräieckege Grondrëss, a Pyramideform an ass aus franséischem Kalleksteen. Op der Spëtz sinn Aviateursflilleken. Et gouf vum Areler Architekt Léon Lamy entworf.
Piotrowice
De Begrëff Piotrowice bezeechent:
Monument Félix Liedel
Relief 1:
Relief 2:
Diane Feipel
Politesch Karriär
Nom onerwaarten Doud vum Rob Roemen de 25. Dezember 2012 gouf si am Februar 2013 als Buergermeeschtesch vu Leideleng vereedegt. Bei de Gemengewale vum 8. Oktober 2017 huet si zesumme mat der Equipe vun der Buergermeeschtesch kandidéiert a gouf als Éischtgewielt an hirem Amt als Buergermeeschtesch confirméiert.
Monument Félix Liedel
Relief 3:
Il figlio di Spartacus
Il figlio di Spartacus ass en italieenesche Sandalefilm vum Sergio Corbucci aus dem Joer 1962.
Ëm wat geet et am Film?
De Crassus, e jonken Centurio aus dem Julius Caesar senger Arméi geréit a Gefaangenschaft a gëtt als Sklav verkaaft. Mat anere Sklave geléngt et him sech duerch en Opstand aus der Sklaverei ze befreien…
Maus (Comicroman)
Hannergrond
Duerch all déi Joren, duerch déi den Art Spiegelman gaangen ass, bis en d'Wierk fäerdeg hat, hat en och ëfters Blokaden, an huet dofir een Therapeut opgesicht. Wat hien awer am meeschten aus der Bunn geheit huet, war, wéi seng Mamm sech d'Liewe geholl huet. Wéi hien dunn och nach wousst, dass seng Mamm Memoirë geschriwwen hat, vun deenen awer näischt erhale blouf, well de Papp se verbrannt hat, ass den Art u seng Grenze gestouss. En huet laang probéiert, d'Ofwiesenheet vu senger Mamm ze fëllen; ze wëssen, dass dat mat dëse Memoirë vläicht geklappt hätt, deet him schwéier.
Och gouf hie gefrot, firwat hien Déieren als Representatioun vun der Situatioun geholl hätt. Seng Äntwert war: "'I need to show the events and memory of the Holocaust without showing them. I want to show the masking of these events in their representation. '"
Op Lëtzebuergesch: "'Ech muss d'Evenementer an d'Erënnerung vum Holocaust weisen ouni se direkt ze weisen. Ech wëll d'Maskerad vun dësen Eventer an hirer Representatioun weisen.'"
Literature
SPIEGELMAN, Art, Maus I: A survivor's tale. My father bleeds history, 1986, London.
Boubers-sur-Canche
Boubers-sur-Canche ass eng franséisch Gemeng am Departement Pas-de-Calais an der Regioun Hauts-de-France.
Lëscht vun den nationale Monumenter an der Gemeng Reisduerf
An dëser Lëscht vun den nationale Monumenter an der Gemeng Reisduerf sinn all national Monumenter opgezielt, déi an der lëtzebuergescher Gemeng Reisduerf ze fanne sinn (Stand: ).
Reisduerf
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Antonius Hovaeus
Den Antonius Hovaeus (Hoveus), am Ufank vum 16. Joerhonnert zu Egmond aan de Hoef bei Alkmaar gebuer a gestuerwen de 6. September 1568 zu Iechternach, war e kathoulesche Geeschtlechen, Benediktinerpater an den 59. Abt vun der Iechternacher Abtei (1562-1568).
Abt zu Iechternach
Den Antonius Hovaeus war Pater an der Benediktinerabtei vun Egmond (haut Sint-Adelbertabdij zu Egmond-Binnen). Wéi am Joer 1560 den Abt vun der Abtei, de Willem vander Goes, gestuerwen ass, sollt den Hovaeus deem seng Plaz iwwerhuelen. Dat goung awer net, well d'Abtei bei den nei gegrënnte Bistum Haarlem geschloe gouf. Souzesoen als Trouscht huet de Kinnek Philipp II. dunn den Hovaeus de 16. Dezember 1562 zum Abt vun der Abtei Iechternach ernannt, wou hien de verstuerwenen Abt Godefroi d'Apremont ersat huet.
Auteur, Humanist a Géigner vun der Hexeverfollgung
Den Hovaeus ass den Auteur vun historeschen a reliéise Schrëften. Den Hovaeus ass an d'Geschicht agaange wéinst senger kritescher Haltung vis-à-vis vun den Hexeprozesser a besonnesch vun der Folter. Dat erkläert och, firwat hien dem hollänneschen Dokter Johannes Weyer (1515-1588) fir säi Buch „De praestigiis Daemonum“, eng vun den éischte Schrëfte géint d'Hexeprozesser, dat 1563 zu Basel erauskoum, am Juni vum selwechte Joer an engem Bréif, dee fir Opsins gesuergt huet, felicitéiert huet.
Ercole contro i figli del sole
Ercole contro i figli del sole ass e spuenesch-italieenesche Film vum Osvaldo Civirani aus dem Joer 1964.
Ëm wat geet et am Film?
Den Herkules ass duerch e Stuerm a Südamerika gelant. Hei muss hie sech géint e grausamen Inkakinnek wieren…